**Депутаттар – «Нұр Отан» партиясы Фракциясының мүшелері Қостанай облысының «Юбилейный» шағын ауданындағы құрылыс барысымен танысты**

«Нұр Отан» партиясы Фракциясының мүшелері А.Смағұлов, В.Олейник, С.Симонов, Ә.Сапарова«Юбилейный» шағын ауданындағы құрылыс алаңында болды.

«Нұрлы жер» бағдарламасы бойынша бұл жобаны іске асыруға облыстық бюджеттен алынған несиелер есебінен 4 млрд. 917 млн. 148 мың 100 теңге бөлінген. Құрылысты 2020 жылы тапсыру жоспарлануда. Бөлінген 67 га жер телімінде 47 үй салынып, 5190 пәтер пайдалануға берілуге тиіс. Қазіргі уақытқа 25 үйдің, яғни 2172 пәтердің құрылысы жүргізіліп жатыр. Шағын аудан құрылысында 380 адам жұмыс істеуде. Бұл жерде әлеуметтік нысандар: 280 орындық 2 балабақша, 1200 орындық мектеп, емхана, мұз сарайы, ұлттық мәдениет орталығы, смарт-орталық және қонақүй бой көтермек.

Депутаттар нысанды жоспарланған мерзімде салып бітіру қажет екендігін атап өтті. Сонымен қатар, оларды пәтер құны, бөлмелердің шаршы көлемі, жылу маусымына дайындық қалай және құрлысты шалғай аудандарды жандандыру сияқты т.б. мәселелер толғандырды. Облыстық құрылыс басқармасы өкілінің айтуы бойынша «Юбилейный» шағын ауданындағы пәтерлер «7-20-25» ипотекалық бағдарламасы шеңберінде сатылмақ. Бұл бағдарлама бойынша әкімдіктерге бастапқы жарналарды жергілікті бюджет есебінен ішінара субсидиялау тетіктерін қарастыру тапсырылған болатын. Ол бойынша жас отбасылар мен бюджеттік мекемелердің қызметкерлері үшін алғашқы жарнаның жартысын қайтарып беру жөнінде әлеуметтік көмек қарастырылады.

 «Елбасының «7-20-25» бағдарламасы арқасында бүгінгі күндері түрлі мамандық иелеріне өздерінің бірінші тұрғын үйлеріне ие болу үшін жақсы мүмкіндік туып отыр. Бұл бағдарлама елімізде тұрғын үйге деген сұраныстың ауқымдылығынан, жеке тұрғын үй алғысы келетін жастарымыздың көптігінен туындап отыр. Тұтастай алғанда, Президенттің «Бес әлеуметтік бастамасы» бүгін Қазақстанда белсенді түрде іске асырылуда, сондықтан да Елбасы оның биылғы Жолдаудағы ролін атап өтті», - деді депутат А.Смағұлов.

 Халық қалаулыларының айтуынша, «7-20-25» бағдарламасы Қостанай облысында енді ғана іске асырылып жатыр, оны толығымен қамту үшін, нарықта тұрғын үйлерді көбету қажет. Сондай-ақ, олар аймақта «Нұрлы жер» бағдарламасы табысты игеріліп жатқанын атап өтті. Оларды қуантатын бір жайт, үйлер жылдар бойы бос тұрмай, тез арада сатылады. Оның себебі: тұрғын үй құрылысы инженерлік инфрақұрылыммен бірге салынып, уақытылы тапсырылады.

 «Бүгін біз «Юбилейный» шағын ауданындағы құрылыс барысымен таныстық. Президенттің тұрғын үй құрылысын дамытуды қолдау жөнінде Жолдауда атаған тапсырмаларын іске асыру Қостанайда қарқынмен жүргізіліп отырғаны көрініп тұр. Бұл нысан көптеген азаматтарға тұрғын үй жағдайларын елеулі түрде жақсартуына мүмкіндік және облыстың экономикасын дамытуға қосымша қарқын береді деп ойлаймын. Сондай-ақ, облыста «7-20-25» бағдарламасына сұранысты жоғарлату үшін, құрылыс компаниялардың саны көбейту керек. Себебі, қазіргі таңда құрылысты жандандыруға арналған қаржылық қолдаулар көп. Ал нарықтағы бәсекелестік, пәтерді төмен бағамен сатып алуға мүмкіндік береді», - деді депутат С.Симонов.